Suchinthana/si-wikipedia huggingface dataset:
අබිං යුද්ධ

චීනයෙහි බ්‍රිතාන්‍ය වෙළෙඳාම පිළිබඳව ඉංග්‍රීසි-චීන  ආරාවුල සහ චීනයෙහි ස්වෛරීභාවය හා සබැඳිව 19වන සියවසෙහි මධ්‍යම භාගයෙහි වූ යුද්ධ දෙකක්, අබිං යුද්ධ ලෙසින් හැඳින්වෙයි.මෙම ගැටුම් අතරට,  පළමුවන අබිං යුද්ධය (1839–1842) සහ දෙවන අබිං යුද්ධය (1856–1860) ඇතුළත් විය. මෙම යුද්ධ සහ ඒවා අතරමැදිව සිදුවූ සිද්ධීන් විසින්  චිං  රාජවංශය දුර්වල කරමින් ලෝකයේ ඉතිරි රටවල් සමග වෙළෙඳාම් කිරීමට චීනයට බලකෙරිණි.

පළමුවන අබිං යුද්ධය 

18391842 අතර වූ පළමුවන අබිං යුද්ධය කෙළවර වූයේ, 1842 වසරෙහි අත්සන් තැබුණු   නැන්ජිං හී ගිවිසුම විසිනි.  මෙම ගිවිසුම විසින්,  එක්සත් රාජධානිය වෙත හොංකොං දිවයින නිත්‍ය වශයෙන් පවරා දෙනු ලැබූ අතර, එය විසින් ෂැංහයි, කැංටොන්, නිංබෝ, ෆූචොවු, සහ අම්වොයි යන ස්ථානයන්හී ගිවිසුම් වරායන් පහක්ද පිහිටුවන ලදි. ඊලඟ වසරෙහි අත්සන් තැබුණු තවත් ගිවිසුමක් වෙතින්, එක්සත් රාජධානිය වෙත වඩාත් අනුගෘහිත ජාතිය තත්ත්වය ප්‍රදානය කෙරුණු අතර බ්‍රිතාන්‍ය බහිර්දේශියක්වයක් සඳහා ප්‍රතිපාදන එක් කෙරිණි. ඉක්බිතිව ප්‍රංශය විසින්, බ්‍රිතාන්‍යයින් වැනිම කොන්දේසි මත  1843 සහ 1844 වසර වල ගිවිසුම් වෙතින් අනුග්‍රහය ලැබීය.

දෙවන අබිං යුද්ධය 

18561860 අතර කාලසීමාවෙහිදී, බ්‍රිතාන්‍ය බලකායන් විසින්  අබිං වෙළෙඳාම නීතිගතකිරීම සිදුකරගැනුමට,  කුලීකරු වෙළෙඳාම පුළුල් කර ගැනුමට, සමස්ත චීනයම බ්‍රිතාන්‍ය වෙළෙඳුන් හට විවෘත කරගැනුමට සහ, අභ්‍යන්තර මාර්ගස්ථ තීරු බදු වෙතින් විදේශීය ආනයන නිදහස් කර ගැනුමට යන දේවල් සාක්ෂාත් කර ගැනුමට සටන් වැදුනහ.  ප්‍රංශයද බ්‍රිතාන්‍යයන් හා එක්වූහ. ගැටුම ආරම්භ වූ ස්ථානයෙහි වූ යාත්‍රාවෙහි නම අනුව යමින් මෙම යුද්ධය හැඳින්වුනේ  "ඇරෝ යුද්ධය" යනුවෙනි.  ඇරෝ යුද්ධයෙහි ප්‍රතිඵලයක් ලෙසින්, ගිවිසුම් වරායන් දෙවන සමූහයක් පිහිටුවනු ලැබිණි;  අත්‍යන්තයෙහිදී, බොහෝ විදේශීය බලවතුන් සම්බන්ධිතවූ ගිවිසුම් වරායන් 80 කට වැඩි ගණනක් චීනයෙහි පිහිටුවනු ලැබිණි.  සියළු විදේශීය වෙළෙඳුන් හට චීනය තුල ගමනාගනය සඳහා අයිතිවාසිකම් ප්‍රදානය කෙරිණි.

ආශ්‍රිත
ගමන් බලපත්‍ර වලංගු කාලය

ගමන් බලපත්‍ර වලංගු කාලය යනු,  එහි කල් ඉකුත් වීම සිදුවන්නට පෙර, වෙනත් රටකට ගමන් කිරීමට හෝ නිකුත් කල රට තුල හෝ එයින් පිටත හෝ හඳුනාගැනීමෙහි වලංගු ක්‍රමයක් ලෙසින් හෝ ගමන් බලපත්‍රයක් භාවිතා කල හැකි කාල සීමාවෙහි ප්‍රමාණය වෙයි.

වැඩිහිටි ගමන් බලපත්‍ර වලංගු කාල සිතියම

වැඩිහිටි ගමන් බලපත්‍ර 
සාමාන්‍ය වශයෙන්,   එක්සත් රාජධානි ගමන් බලපත්‍රයක්,   එක්සත් ජනපද ගමන් බලපත්‍රයක්, නවසීලන්ත ගමන් බලපත්‍රයක් හෝ  ඕස්ට්‍රේලියානු ගමන් බලපත්‍රයක් වැනි අවස්ථාවන්හිදී වසර දහයකටද,   පපුවා නවගිනි ගමන් බලපත්‍රයක් හෝ වර්තමානයෙහිදී    ඉන්දුනීසියානු ගමන් බලපත්‍රයක් අරභයා පවතින වැනි අවස්ථාවන්හිදී වසර පහක කාලසීමාවකටද යන වශයෙන් වැඩිහිටි ගමන් බලපත්‍රයක වලංගු කාලය වෙයි. සමහරක් රටවල් විසින් වසර පහක් සහ දහයක් අතර කාලසීමාවකට වලංගු වන පරිදී වැඩිහිටි ගමන් බලපත්‍ර නිකුත් කරන අතර, එවැන්නක් ලෙසින් වසර හයකට වලංගු  කියුබානු ගමන් බලපත්‍රය දැක්විය හැකිය.

වෛකල්පික වලංගු කාලසීමාව 
වැඩිහිටි  අයදුම්කරුවන්ට ගමන් බලපත්‍ර වලංගු කාලය තෝරාගැනුමට සමහරක් රටවල් විසින් ඉඩ සලසන අතර, එම මනාපය සාමාන්‍යයෙන් වසර 5 හෝ 10 වෙයි. නිදසුනක් වශයෙන් කැනඩාව, හංගේරියාව, ජපානය, මෙක්සිකෝව (3, 6 හෝ 10), රුසියාව හෝ දකුණු කොරියාව දැක්විය හැකිය.

ලමා සහ යෞවන ගමන් බලපත්‍ර 
ලමුන් සහ යෞවනයන් සඳහා බොහෝ රටවල් විසින් වසර පහකට වලංගු කාලයක් සහිත ගමන් බලපත්‍ර නිකුත් කරන අතර, ගමන් බලපත්‍ර නිකුත් කිරීමට බලපාන මූලලේඛ පරිදී  ලමයෙකුගේ හෝ යෞවනයෙකුගේ ගමන් බලපත්‍රයක් අර්ථ දැක්වෙන්නේ, එක්සත් ජනපද ගමන් බලපත්‍රයක්  සඳහා වසර 16 කට අඩු, ජපාන ගමන් බලපත්‍රයක් සඳහා වසර 19 කට අඩු, ක්‍රොඒෂියන් ගමන් බලපත්‍රයක් සඳහා වසර 21 කට අඩු, ජර්මානු ගමන් බලපත්‍රයක් සඳහා වසර 24 කට අඩු හෝ   ස්පාඤ්ඤ ගමන් බලපත්‍රයක්  සඳහා වසර 30 කට අඩු යන ආකාරයෙනි.

ළදරු ගමන් බලපත්‍ර 
ළදරු භාවයෙහි සිට වයස පහ වන දක්වා කාලසීමාව තුල ලමුන්ගේ මුහුණුවර සීඝ්‍රයෙන් වෙනස් වන බැවින්, ළදරු ගමන් බලපත්‍ර නිකුත් කිරීමෙහිදී  ඔස්ට්‍රියානු ගමන් බලපත්‍ර වැනි අවස්ථාවන්හිදී සමහරක් රටවල්  විසින් එය වසර දෙකකට නිකුත් කරන අතර,  කොරියානු ජනරජ ගමන් බලපත්‍රය වැනි අවස්ථාවන්හිදී එය එක් වසරක වලංගුතාවයක් සහිතව නිකුත් කෙරෙයි.

ජ්‍යෙෂ්ඨ ගමන් බලපත්‍ර 
ඔවුන්ගේ ජ්‍යෙෂ්ඨ පුරවැසියන්ට දිගු වලංගු කාලයක් සහිත ගමන් බලපත්‍ර නිකුත් කිරීම සමහර රටවල් විසින් සිදුකෙරෙන අතර, නිදසුනක් වශයෙන් වයස අවුරුදු 60 ක් වන හා ඊට වැඩි අයදුම්කරුවන්ට  ලැට්වියානු ගමන් බලපත්‍ර නිකුත් කෙරෙනුයේ වසර 10 ක වලංගු කාලයකට වන අතර වයස අවුරුදු 70 කට වැඩි පුරවැසියන්ට නිකුත්කෙරෙන    ස්පාඤ්ඤ ගමන් බලපත්‍රයක් කිසිදිනෙක කල් ඉකුත් නොවෙයි.
මමී (2016 චිත්‍රපටය)

මමී හෙවත් මමී - සේව් මී යනු 2016 ඉන්දියානු ද්වීභාෂා කන්නඩ සහ තෙලිඟු අධිස්වභාවික සංත්‍රාස චිත්‍රපටයකි. මෙහි ප්‍රධාන චරිත නිරූපණය සිදු කරන්නේ ප්‍රියංකා උපේන්ද්‍රා විසිනි. මෙය රචනය සහ අධ්‍යක්ෂණය කරන ලද්දේ ලෝහිත් එච්. විසිනි. මෙහි කන්නඩ චිත්‍රපටය නිෂ්පාදනය කරන ලද්දේ කේ. රවිකුමාර් විසින් KRK ප්‍රොඩක්ෂන්ස් යටතේ වන අතර, බෙදාහරින ලද්දේ හොරයිසන් ස්ටූඩියෝස් විසිනි. චින්නරි නම් වූ මෙහි තෙලිඟු ප්‍රභේදය නිෂ්පාදනය කරන ලද්දේ KRK ප්‍රොඩක්ෂන්ස් සහ ලක්ෂ්මී වෙන්කටේස්වරා මූවීස් යටතේ ය. සංගීත නිර්මාණය සිදුකරන ලද්දේ අජානීෂ් ලෝක්නාත් විසින් වන අතර, ගී පද රචනා කරන ලද්දේ යෝගරාජ් භාට් විසිනි.

කථාපුවත
සත්‍ය කථා පුවතක් පාදක කරගත් මමී - සේව් මී චිත්‍රපටය සත්මස් ගැබිනි මවක සහ ඇගේ සය හැවිරිදි දියණිය වටා ගෙතුණු හැඟීම්බර සංත්‍රාස චිත්‍රපටයකි. ප්‍රියාගේ (ප්‍රියංකා උපේන්ද්‍රා) සැමියාගේ මරණින් පසු පවුල බැංගලෝරය හැරදා ගෝව වෙත යයි. ඔවුන් විශාල වලව්වක් වෙත පැමිණෙන අතර, එහි දී ඔවුනට නොයෙකුත් අද්භූත දේවල්වලට මුහුණපෑමට සිදු වේ. මෙමගින් ඔවුන් මුහුණපාන ගුප්ත සිදුවීම් සහ ඒවා ජයගන්නා අයුරු නිරූපිත ය.

චරිත නිරූපණය
 ප්‍රියංකා උපේන්ද්‍රා, ප්‍රියා ලෙස
 යුවිනා පාර්තවි, ක්‍රියා‍ ලෙස
 ගොලිසෝදා මධුසුධාන්, මෝසිස් පියතුමා ලෙස
 අයිෂ්වර්යා ෂින්දෝගි, ‍ස්නේහා ලෙස
 වත්සලා ‍මෝහන්, වත්සලා ලෙස
 සංදීප්, ජෝන් ලෙස
 සිඩ්ලිංගු ශ්‍රීධර්, ජේම්ස් ලෙස

නිෂ්පාදනය
මමීහි ට්‍රේලරය මුදාහැරුණේ 2016 ජූනි 30 දින බෙංගලූරුහි ETA මෝල්හි දී ය. මෙම විශාල උත්සවයට උපේන්ද්‍රා සහ නිළි තාරා වැනි සුපිරි තරු රැසක් එක් විය.

ආශ්‍රේයයන්

බාහිර සබැඳි 
 
 මමී නිල ට්‍රේලරය (යූටියුබ්)

කන්නඩ-භාෂා චිත්‍රපට
ඉන්දියානු චිත්‍රපට
2016 චිත්‍රපට
ඉන්දියානු සංත්‍රාස චිත්‍රපට
Gehyra mutilata

චතුරංගුලි හූනා (Gehyra mutilata, එමෙන්ම four-clawed gecko, stump-toed gecko, tender-skinned house gecko, sugar lizard, හෝ Pacific gecko, හෝ butiki යන නම්වලින් ද හඳුන්වයි) යනුවෙන් හැඳින්වෙන්නේ බොහෝදුරට අග්නිදිග ආසියාවට ආවේණික පුළුල් ව්‍යාප්තියක් පෙන්වන හූනන් විශේෂයකි. මෙම විශේෂය ලොව පුරා ශ්‍රී ලංකාව, ඉන්දු චීනය, සහ එ.ජ. පැසිෆික් දූපත් වල ද ව්‍යාප්ත වී ඇත. මෙම හූනා තරමක් තරබාරු අතර, සියුම් සමක් ඇත. සාමාන්‍යයෙන් සමේ පැහැය මෘදු දම්/රෝස පැහැයට හුරු අළු පැහැති අතර, ලාබාල නිදර්ශකවල රන් පැහැ ලහ දැකගත හැක. මෙම ලප පරිණත වීමේ දී ක්‍රමයෙන් මැකී යයි.

විස්තරය
හිස දිගටි ය. හොඹුව ඇස් සහ කන් විවර අතර දුරට වඩා දිගටි ය. මෙය අක්ෂි කූපයේ විෂ්කම්භය මෙන් 1.3 ගුළණයක් පමණ වේ. නළලේ මධ්‍ය ඇලියක් සහිත ය. කර්ණ විවරය තරමක් විශාල අතර, මන්දාණ්ඩාකාර ය. සිරුර සහ ගාත්‍රා ද තරමක් දිගටි අතර, අපරව පසු ගාත්‍රා මායිම් කරමින් සමෙහි නැමුමක් පවතියි. ඇඟිලි කෙටි අතර, පාදමේ ජාලාකාර ස්වභාවය අඩු හෝ වැඩි විය හැක. අධර තැල්ල කෝණික අතර, එය මධ්‍ය ඇලියක් ඔස්සේ බෙදී ඇත. ඉහළ පෘෂ්ඨය සහ ගෙල කුඩා කණිකාකාර කොරපොතුවලින් ආවරණය වී ඇති අතර, පිටෙහි ඒවා විශාලතම සහ පැතලි ස්වභාවයක් ගනියි. උදරීය කොරපොතු මධ්‍යස්ථ ප්‍රමාණයේ වේ. තුණ්ඩය චතුරස්‍රාකාර, පළල් එකක් වන අතර, ඉහළින් මධ්‍ය බෙත්මක් ඇත. නාසා විවර තුණ්ඩය, පළමු අධරය සහ නාසික ත්‍රිත්වය අතරින් සිදුරු වී ඇත. ඉහළ පෙදෙස මඳක් විශාල ය. වල්ගය අවපාතනය වූ, සාමාන්‍යයෙන් තියුණු, කුඩා පාර්ශ්වික දන්තුර සහිත ය. එහි ඉහළ පෘෂ්ඨය ඉතා කුඩා පැතලි ශල්කවලින් ආවරණය වී ඇත. එහි පහළ පෘෂ්ඨය සාමාන්‍යයෙන් විශාල තීර්යක් පළල් වූ ශල්කවලින් අවාරණය වී ඇත.

හොඹුවේ සිට ජම්බාලිය තෙක් දිග අඟල් 2.25කි. වල්ගය අඟල් 2.25කි.

ව්‍යාප්තිය

මෙම විශේෂය ශ්‍රී ලංකාව, බුරුමය, මැලේසියාව, පිලීපනය, ඉන්දුනීසියාව, නිව් ගිනියාව, ප්‍රංශ පොලිනීසියාව, මැස්කැරෙනස් සහ සීෂෙල්ස්, බටහිර මෙක්සිකෝව, මෝයි, හවායි වැනි ප්‍රදේශ ගණනාවක පුළුල්ව ව්‍යාප්ත වී ඇත.

චර්යාව
සෙසු බොහෝ හූනන් මෙන්, සාමාන්‍යයෙන් වන බිම්, ගල් සහිත ප්‍රදේශ, සහ මානව ජනාවාසවල දිවි ගෙවීමට ප්‍රිය කළ ද මෙම විශේෂය ද අවට පරිසරයට බෙහෙවින් අනුවර්තනය වී ඇත. හවායිහි වැලි සහිත වෙරළ තීරයන්හි ඉතා සුලබ මෙම හූනන් විශේෂය ආක්‍රමණික විශේෂයක් යැයි සැලකේ. මානව නිවෙස් තුළ වසන මෙම හූනන් මිනිසුන්ට එතරම් බියක් නොපෙන්වයි. මිනිසුන් ද මෙම විශේෂය පිළිබඳ එතරම් අවධානයක් යොමු නොකරන්නේ මොවුන් නිශාචර ක්‍රියාකාරී විශේෂයක් වීම සහ බිත්ති සහ සිවිලිම් වැනි උස් ස්ථානවල වැඩි වේලාවක් ගත කිරීමත් නිසායි. මොවුන් කරදරකාරී විශේෂයක් ලෙස නොසැලකෙන්නේ නිවෙස්වල කෘමීන් මර්දනයට මොවුන් වැදගත් කාර්යභාරයක් ඉටුකරන හෙයිනි.

මෙම විශේෂය තරමක් විශාල හූනන් විශේෂයක් වන අතර දිග 12 cm පමණ වේ. මොවුන්ගේ වලිගය සිරුරේ දිගට ආසන්න දිගක් තෙක් වර්ධනය විය හැක.

බොහෝ හූනන් මෙන් මෙම විශේෂය ද අණ්ඩජ, එනම් ප්‍රජනනය සිදු කරන්නේ බිත්තර මගිනි.

චතුරංගුලි හූනන් සාමාන්‍යයෙන් ටොකේ හූනන් සමග සහයෝගයෙන් දිවි ගෙවයි. මෙය හූනන් අතර අසාමාන්‍ය චර්යාවකි.

ආශ්‍රේයයන්

හූනෝ
ආසියාවේ උරගයින්
ශ්‍රී ලංකාවේ උරගයින්
ජපානයේ උරගයින්
කැන්ටොං සටන (මාර්තු 1841)

පළමුවන අබිං යුද්ධය අතරතුරදී, බ්‍රිතාන්‍ය සහ චීන බලකායන් අතර  1841  මාර්තු  18 දිනදී කැන්ටොං පළමුවන සටන ඇවිලුනේ චීනයෙහි,  ක්වෑංටං පළාතෙහි,  කැන්ටොං හිදීය. මෙම අල්ලාගැනීම නිසාවෙන්  කැන්ටොං හී බ්‍රිතාන්‍ය කම්හල මත එක්සත් රාජධානියෙහි ධජය ළෙල දුන් අතර බ්‍රිතානයන් සහ චීන ජාතිකයන් අතර යළි වෙළෙඳාම ඇරඹිණි.

සටහන් 

පුස්තක නාමාවලිය
චීනයෙහි අබිං වල ඉතිහාසය

චීනයෙහි අබිං වල ඉතිහාසය ඇරඹුනේ 7වන සියවසෙහි වෛද්‍යමය අරමුණු සඳහා  අබිං භාවිතා කිරීමත් සමගය. දුම්පානය කිරීම සඳහා දුම්කොල සමග අබිං මිශ්‍ර කිරීම,  17වන සියවසෙහිදී  අග්නිදිග ආසියාවෙන් පැතිර යාමත් සමගම අබිං සඳහා මහත් ඉල්ලුමක් ජනිත විය.

1729   වසරෙහිදී පළමුවන අබිං-විරෝධී ආඥාව පනවන විටදී, චීනය තුලට වාර්ෂීක අබිං ආනයනය පෙට්ටි 200 කට සීමාව තිබිණි .
ජර්මනියෙහි චාන්සලර්වරයා

Der Nazi, නිල වශයෙන් ජර්මානු ෆෙඩරල් සමූහාණ්ඩුවෙහි ෆෙඩරල් චාන්සලර්වරයා (), ist eine hohe politische Bekleidung.

Mehr weiß ich auch nicht.

Wie kam es zu Stande? 

Jan R. Hengfoss යනු ව්‍යාජ රාජ්‍යයක් වන ජර්මනියේ වත්මන් ෆෙඩරල් චාන්සලර් ය.

ආශ්‍රිත
මීතිරිගල ධම්මාවාස මහ තෙරුන් වහන්සේ



තරුණ කාලය 
මීතිරිගල ධම්මාවාස මහ තෙරුන් වහන්සේ මීතිරිගල නිස්සරණ වන සෙනසුනේ තෙවන නායක හිමිපාණන් විය. අපවත් වන විට උන්වහන්සේ මාතර ශ්‍රී ඥානාරාම මාහිමිපාණන් වහන්සේගේ පැරණිම ජීවමාන සිසුවෙකු වූ අතර, පුරා අවුරුදු හතළිහක් නිස්සරණ වනය තුළම ගත කර තිබිණි..

1931 දී උපත ලද ධම්මාවාස හිමියන්, ළමා කාලයේ පටන්ම නිවන් අවබෝධ කිරීමට දැඩි ආශාවක් දැක්වූ අයෙකු වූ බව, පසු කලෙක උන්වහන්සේ විසින් ප්‍රකාශ කොට ඇත. වයසින් මුහුකුරා ගිය පසුව, නියම භික්ෂුවක් බවට පත්වීම සඳහා කළයුතු දේ ඉගැන්විය හැකි ගුරුවරයෙකු සොයා, ඔහු ගමනක් ආරම්භ කළේය. එහෙත්, ගිය කොතැනකදීවත් නියම ගුරුවරයෙකු ඔහුට හමු වූයේ. ගිය ගිය සෑම තැනකදීම ඔහු බලාපොරොත්තු සුන් කර ගත්තේය.

වයස තිස් ගණන් පමණ වන විට ඔහු මීතිරිගල නිස්සරණ වන සෙනසුනේ දී පැවිදි වීමට ස්ථිර අධිෂ්ඨානයක් තබා ගත්තේය. ඔහුගේ අභිප්‍රායය වූයේ සියලුම ලෞකික ආශාවන් අත්හැරීමයි. ගත වූ දිනයක් දිනයක් පාසා, අත්හැරීමේ සිතුවිල්ල ඔහුගේ මනස තුළ බලවත් විය. විමුක්තිය සඳහා වූ මෙම උද්යෝගය, ඔහු මීතිරිගල නිස්සරණ වනයට පැමිණීමෙන් අනතුරුව ඉතා ප්‍රබල විය.

ගුරුවරයා හමුවීම 
තම ගුරුවරයා හමුවූ මොහොත සිහිපත් කළ ධම්මාවාස හිමියන්, උන්වහන්සේගේගේ ජීවිතයේ උතුම්ම මොහොත ලෙසින් එම මොහොත හඳුන්වයි. ඔහු නිස්සරණ වනයට පැමිණි පළමු අවස්ථාවේ දී, අට සිල් සමාදන් වී ලොකු හිමියන්ගේ කුටිය දෙසට ගොස් තිබේ. ලොකු ස්වාමින් වහන්සේ දුටු පසුව වන්දනා කර, උන්වහන්සේගේ ඇඳ අසල වාඩි වී සිට ඇත. එම අවස්ථාවේදී මාතර ලොකු ස්වාමින් වහන්සේ සිය ඇඳ මත වාඩිවී සිට ඇත්තේ, පිටත චාරිකාවකට සූදානම් වෙමින් බඩු බාහිරාදිය මල්ලකට අසුරමිනි.

ගුරු ස්වාමින් වහන්සේ මෙම තරුණ උපාසකයාගේ පැමිණීම දුටු නමුත් වචන කිසිවක් කථා නොකළ අතර, ඔවුන් විනාඩි කිහිපයක් නිශ්ශබ්දව සිට ඇත. පසුව ඇස් කොණකින් බැලූ , මාතර ලොකු ස්වාමින් වහන්සේ ඔහු පැමිණියේ මන්දැයි විමසා ඇත.  " ස්වාමින් වහන්ස, මට මහණ වෙන්න ඕන. ඒත් උදවු කරන්න කවුරුත් නෑ. මම හුඟ දෙනෙක් හම්බ වෙලා තියෙනවා. ඒ වුණාට හරි ගුරුවරයෙක් හොයාගන්න බැරි වුණා­­­­­­. " යනුවෙන් තරුණ උපාසකයා පවසා ඇත. මෙම මෘදු ආයාචනය ඇසූ මාතර ලොකු ස්වාමින් වහන්සේ “ඒකට තමයි අපි ඉන්නේ. අපි සංසාරෙ ඇවිත් තියෙන්නේ එකට. " යනුවෙන් පිළිතුරු දී ඇත.

එදා පටන්, මාතර ඥානාරාම ලොකු ස්වාමින් වහන්සේ ඔහුගේ ගුරුවරයා බවට පත්විය. සුදුසු උපදේශකයකු සමඟම භාවනා පුහුණුවට සුදුසු ස්ථානයක් ද ඔහුට එකවර ලැබිණි. නොබෝ දිනකින්ම 1971 දී, ඔහු මීතිරිගල ධම්මාවාස නමින් මීතිරිගල නිස්සරණ වනයේදී පැවිදි විය.

විර්යයේ ප්‍රතිඵල 
ධම්මාවාස හිමියන් ඉතා උද්යෝගිමත් සිසුවෙකු විය.  අධික ප්‍රයත්නය, කැපවීම හා අධිෂ්ඨානය නිසා, ආහාර ගැනීම අඩු කිරීමෙන් හා නින්ද සීමාකිරීමෙන් ඔහු අතිවිශාල දුෂ්කරතාවලට මුහුණ දුන්නේය. කායික වෙහෙස නිසා උන් වහන්සේ අසනීප වූ අවස්ථාද විය. 

සිය භාවනා ජීවිතයේ අතිශය වැදගත් මොහොතක් පිළිබඳව වරෙක උන්වහන්සේ සිහිපත් කළේ ; “බුදුරජාණන් වහන්සේ විසින් කළ වැඩක් මමත් කළා නේද කියල මතක් වෙනකොට, මට පුදුම සතුටක් ඇතිවෙන්නෙ.” යනුවෙනි.

හදිසි උදර පිළිකාවක් නිසා 2015 ජනවාරි මාසයේදී අපවත් වන විට, මීතිරිගල ධම්මාවාස මහ නාහිමියන්, පැවිදි වී පුරා වසර හතළිහක් මීතිරිගල නිස්සරණ වනයෙහි තනිව ජීවත් වී තිබිණි.
කම්මුල නිකට ආදි ස්ථානයන්හි වළගැහීම

කම්මුල නිකට ආදි ස්ථානයන්හි වළගැහීම මිනිස් සිරුරේ කොටසක විශේෂයෙන් කම්මුල් හෝ නිකට ඇතුළට නෙරායාමය.

ලක්ෂණ
පුද්ගලයෙකුගේ මුහුණේ පෙනුම සෑදීමේදී එනම් මුහුණ මඟින් විවිධ අදහස් ප්‍රකාශනය කිරීමේදී මෙම තත්වය දැකගැනීමට හැකිවන්නේය. විශේෂයෙන් සිනහසීමේදී මෙම තත්වය ඇතිවේ.

කායව්යවච්ඡේදය

මුහුණේ ලක්ෂණ
හෙල්මුට් කෝල්

හෙල්මුට් යෝසෙෆ් මිෂායෙල් කෝල් (; 3 අප්‍රේල් 1930 – 16 ජූනි 2017) යනු 1982 සිට  1998 දක්වා (බටහිර ජර්මනියෙහි 1982–1990 සහ යළි-එකමුතුවූ ජර්මනියෙහි 1990–1998)  ජර්මනියෙහි චාන්සලර්වරයා ලෙසින්ද 1973 සිට 1998 දක්වා  ක්‍රිස්ටියන් ඩිමොක්‍රටික් යූනියන් පක්ෂයෙහි (සීඩීයූ) සභාපති ලෙසින්ද සේවය කල ජර්මානු රාජ්‍ය තාන්ත්‍රිකයෙකි.

1930 උපත්
2017 මරණ
අල්-නූරි ප්‍රධාන මුස්ලිම් දේවස්ථානය (මෝසල්)

අල්-නූරි ප්‍රධාන මුස්ලිම් දේවස්ථානය (جامع النوري) යනු,  ඉරාකයෙහි මෝසල් නගරයෙහි පිහිටා තිබුණු මුස්ලිම් දේවස්ථානයකි. එහි ඇලවුණු මිනරෙටය නිසා එය ප්‍රසිද්ධයට පත්ව තිබුණු අතර, එම නිසාම නගරයට අපනාමයක් ලෙසින් "කුදා" (الحدباء al-Ḥadbāˈ) යන්න යෙදිණි. පසුකාලීන වර්ෂයන් තුල බොහෝ අළුත්වැඩියාවන්ට එය ලක් වුවද, සාම්ප්‍රදායික දැනුමෙහි ආකාරයට මෙම මුස්ලිම් දේවස්ථානය පළමුව තැනුණේ   12වන සියවසෙහි අග භාගයෙහිදීය. වසර 850 ක එහි ඉතිහාසය තුලදී බොහෝ සතුරු ආක්‍රමණකාරී බලකායන් හමුවේ එය විනාශයට පත් නොවී පැවතුනද, අවසන 2017 ජූනි 21 දිනදී  ඉරාකයේ සහ ලෙවන්තයේ ඉස්ලාමීය රාජ්‍යය (අයිඑස්අයිඑල්) වෙතින්, මෝසල් සටන අතරතුරදී එය විනාශයට පත් විය.

ඉරාක හමුදා පවසා සිටියේ ප්‍රධාන මුස්ලිම් දේවස්ථානයෙහි විනාශයට අයිඑස්අයිඑස් වගකිය යුතු බවත්,  ඔවුන්ගේ  ග්‍රහණයෙන් එය මිදීම ඉවසා ගත නොහැකිව එය විනාශ කිරීම ම්ලේච්ඡ ක්‍රියාවක් බවත්ය. අයිඑස්අයිඑස් සංවිධානය සහ එහි නායක අබු බකර් අල්-බැග්ඩාඩි සඳහා මෙම දේවස්ථානය සංකේතාත්මක වැදගත්කමක් ගෙන දුන්නේ ඔවුන්ගේ "කලීෆ් රාජ්‍යය” ස්වයං-ප්‍රකාශයට පත් කරනු සඳහා 2014 වසරෙහි සිට සටන්කාමීන් විසින් එය භාවිතා කෙරුණු නිසාය. 2014 ජූනි මස සිට අයිඑස්අයිඑස් සංවිධානයෙහි කාල වර්ණ ධජය මීටර්-45 උසැති මිනරෙටය මත ළෙළදෙමින් පැවතුණු අතර, ඉරාකය සහ සිරියාව වෙත කඩාවැදුණු සටන්කාමීන් මහත් බලප්‍රදේශ අත්පත් කර ගනිමින් පොරොන්දු දුන්නේ කිසි දිනෙක මෙම කොත වෙතින් ධජය පහත හෙලීමට ඉඩ නොදෙන බවයි. අයිඑස්අයිඑස් සංවිධානය පවසා සිටින්නේ එක්සත් ජනපදය විසින් මෙම දේවස්ථානය විනාශ කල බවයි.

ඉරාක අග්‍රාමාත්‍යවර හයිඩර් අල්-ඇබෑඩි පැවසුවේ, අයිඑස්අයිඑස් කණ්ඩායම විසින් මුස්ලිම් දේවස්ථානය විනාශ කිරීම වනාහී  "පරාජය ප්‍රකාශයට පත් කිරීමක්" බවත්, " අල්-හඩ්බා මිනරෙටය සහ අල්-නූරි මුස්ලිම් දේවස්ථානය පුපුරවා දැමීම වෙතින් හැඟෙන්නේ [අයිඑස්අයිඑස් විසින්] පරාජය නිල ලෙසින් පිළිගන්නා බවයි."
මොහම්මඩ් බින් සල්මාන්

මොහම්මඩ් බින් සල්මාන් අල් සවුද් (; උපත 31 අගෝස්තු 1985) යනු,  සවුදි අරාබියාවෙහි ඔටුන්න හිමි කුමාරයා, සවුදි අරාබියාවෙහි පළමුවන නියෝජ්‍ය අග්‍රාමාත්‍යවරයා  සහ ලොව ලාබාලම ආරක්ෂක අමාත්‍යවරයාද වෙයි.  සවුද් රජ පෙළපතෙහි රාජකීය අධිකරණ සභාවෙහි ප්‍රධානියාද වන මොහම්මඩ්, ආර්ථික සහ සංවර්ධන කටයුතු සඳහා මණ්ඩලයෙහි සභාපතිද වෙයි. ඔහුගේ පියා වන සල්මාන් රජුගේ රාජාසනය පසුපස සිටින බලවේගය ලෙසින්ද ඔහු හැඳින්වෙයි.  සියළුම තනතුරු වලින්  මුහම්මඩ් බින් නායිෆ් නෙරපා හැර, රාජාසනයට විද්‍යමාන උරුමකරුවා බවට මොහම්මඩ් පත්කිරීමට ඔහුගේ පියා ගත් තීරණයෙන් අනතුරුව, 2017 ජූනි මාසයෙහිදී  ඔටුන්න හිමි කුමාරයා ලෙසින් ඔහු පත් කෙරිණි.

සටහන්

ආශ්‍රිත

1985 උපත්
ජීවත්වන්නෝ
සල්මාන්, මොහොම්මඩ් බින්
කිං සවුද් විශ්වවිද්‍යාලයීය ආදි ශිෂ්‍යායෝ
සවුදි අරාබියාවෙහි රජයේ අමාත්‍යවරු
සවුදි අරාබියානු කොමියුනිස්ට්-විරෝධියෝ
සවුදි අරාබියාවෙහි ඔටුන්න හිමි කුමාරයෝ
 විද්‍යමාන උරුමකරුවෝ
මුහම්මඩ් බින් නායිෆ්

මුහම්මඩ්  බින් නායිෆ්  බින් අබ්දුල්අසීස් අල් සවුද් (; උපත  1959 අගෝස්තු 30) යනු,  සවුද් රජ පෙළපතෙහි  ප්‍රමුඛ සාමාජිකයෙක් වන අතර, සල්මාන් රජුගේ බෑනා කෙනෙකු සහ සමාරම්භක රජුගේ මුණුපුරෙකුද වෙයි.

සටහන් 
 අධෝසටහන්

 ආශ්‍රිත

1959 උපත්
ඝාතන උත්සාහයයන්ගෙන් දිවි ගලවා ගත්තෝ
සවුදි අරාබියාවෙහි ඔටුන්න හිමි කුමාරයෝ
සවුදි අරාබියාවෙහි රජයෙහි අමාත්‍යවරු
 ලීජොන් ඩුනර් හී ග්‍රොන් ඔෆීසියර්වරු
නායිෆ්, මුහම්මඩ් බින්
 කිසිකලෙක නිලය හිමි කර නොගත් විද්‍යමාන උරුමකරුවෝ
ජීවත්වන්නෝ
රියාද්හී ජනයා
පැනමා පේපර්ස්හී නම් කරන ලද්දෝ
ත්‍රස්තවාදී ප්‍රහාරවලින් දිවි ගලවා ගත්තෝ
රක්කා සටන (2017)

රක්කා සටන යනු,  රක්කා නගරයෙහි වන ඉරාකයේ සහ ලෙවන්තයේ ඉස්ලාමීය රාජ්‍යය (අයිඑස්අයිඑල්) තත්ත්වාකාර අගනගරයට එරෙහිව  සිරියානු ප්‍රජාතන්ත්‍රවාදී බලකායන් (එස්ඩීඑෆ්) විසින් දියත් කෙරුණු රක්කා මෙහෙයුමෙහි පස්වන සහ අවසාන අදියරයි. 2017 ජූනි 6 දිනදී ඇරඹුනු මෙම සටන වෙත, එජ-පෙරටු සන්ධානය විසින් සහය ලබා දෙන්නේ ගුවන් ප්‍රහාර එල්ල කිරීම සහ භූමි සේනා කණ්ඩායම් යෙදවීම තුලිනි.  එස්ඩීඑෆ් විසින් මෙම මෙහෙයුමට "මහා සටන" ලෙසින් නම් තැබිණි.

සටහන්

ආශ්‍රිත

සිරියානු සිවිල් යුද්ධයෙහි 2017 වසරෙහි හමුදාමය මෙහෙයුම්
සිරියානු සිවිල් යුද්ධයෙහි සිරියානු ප්‍රජාතන්ත්‍රවාදී බලකායන් සම්බන්ධිත හමුදාමය මෙහෙයුම්
සිරියානු සිවිල් යුද්ධයෙහි ඉරාකයේ සහ ලෙවන්තයේ ඉස්ලාමීය රාජ්‍යය සම්බන්ධිත හමුදාමය මෙහෙයුම්
සිරියානු සිවිල් යුද්ධයෙහි රක්කා ආණ්ඩුකාර බලප්‍රදේශය
සිරියානු සිවිල් යුද්ධයෙහි එක්සත් ජනපදය සම්බන්ධිත හමුදාමය මෙහෙයුම්
2017 ජූනි මාසයෙහි ආසියාවෙහි වූ සිදුවීම්
 2017 වසරෙහි ගැටුම්
සමන් කැලේගම

සමන් කැලේගම (6 අප්‍රේල් 1959 – 23 ජූනි 2017) යනු, ශ්‍රී ලාංකික ආර්ථික විද්‍යාඥයෙක්, ගත්කතුවරයෙක් සහ   ප්‍රතිපත්ති අධ්‍යයන ආයතනයෙහි (ශ්‍රී ලංකාව) (අයිපීඑස්) විධායක අධ්‍යක්ෂකද විය.

මූලාශ්‍ර

1959 උපත්
2017 මරණ
කොළඹ රාජකීය විද්‍යාලයෙහි ආදි ශිෂ්‍යයෝ
ශ්‍රී ලාංකික ආර්ථික විද්‍යාඥයෝ
සංවර්ධන ආර්ථික විද්‍යාඥයෝ
ශ්‍රී ලාංකික  ශාස්ත්‍රඥයෝ
ඔක්ස්ෆර්ඩ්හී ශාන්ත කැත්රීන් ශාස්ත්‍රාලයෙහි ආදි ශිෂ්‍යයෝ
කොල්ලුපිටිය ශාන්ත තෝමස් ප්‍රාරම්භ පාසැලේ ආදි ශිෂ්‍යයෝ
ඔටෝ වම්බියර්

ඔටෝ ෆ්‍රෙඩ්රික් වම්බියර් (දෙසැම්බර් 12, 1994 – ජූනි 19, 2017) යනු,  2016 ජනවාරි මාසයෙහිදී සංචාරකයෙක් වශයෙන් උතුරු කොරියාවෙහි සංචාරය කරමින් සිටියදී, ඔහුගේ හෝටලයෙහිදී සම්ප්‍රචාරණ පෝස්ටරයක් සොරකම් කිරීම වෙනුවෙන් අත්අඩංගුවට ගෙන,  වැරදිකරු බවට ඔප්පු කරනු ලැබ,  බරපතල වැඩ සහිතව වසර 15 ක සිර දඬුවමක් නියමව සිටි ඇමරිකානු විශ්වවිද්‍යාලයීය ශිෂ්‍යයෙකි.

ඔහු සිරගත කිරීමෙන් මාස දෙකකට පසුව, නොදන්නා හේතුවක් නිසාවෙන් ඇතිවූ දරුණු ස්නායුවේදීය පීඩාවකින් වම්බියර් පෙලීමට පටන් ගති. වම්බියර්ගේ අධිමූර්ච්ඡාව ඇතිවූයේ  බොතුලිනියාව සහ නිදි පෙත්තක් නිසා බවක්  උතුරු කොරියානු බලධාරීන් පැවසුවද, එ.ජ. වෛද්‍යවරුන් විසින් බොතුලිනියාව පැවති බවට සාක්ෂ්‍ය සොයා නොගත්හ. වම්බියර්ගේ නිදහස සාක්ෂාත් කරගැනුමට එක්සත් ජනපදය විසින් රාජ්‍ය තාන්ත්‍රික උත්සාහයන් දැරූ අතර, සිරගතවී මාස 18 ක් පමණ පසුව 2017 ජූනි මාසයෙහිදී වම්බියර් නිදහස් කෙරිණි. සින්සිනැටි, ඔහයියෝ වෙත ජූනි 13 වන දින වම්බියර් පැමිණි අතර, ඉක්මන් ඇගැයීම සහ ප්‍රතිකාර සඳහා සින්සිනැටි විශ්වවිද්‍යාලයීය වෛද්‍ය මධ්‍යස්ථානය වෙත ඔහු රැගෙන යන ලදි.

එක්සත් ජනපදයට ඔහු යළි-පැමිණ දින සයකට පසුව, 2017 ජූනි 19 දිනදී වම්බියර් මිය ගියේය. සමහරක් එ.ජ. නිලධාරින් විසින්  ඔහුගේ මරණය පිළිබඳව උතුරු කොරියාවට චෝදනා කලහ. තවමත් අත්අඩංගුවෙහි සිටින තිදෙනෙකුද ඇතුළුව, 1996 වසරෙහි සිට උතුරු කොරියාව විසින් සිරගත කෙරුණු ඇමරිකානු පුරවැසියන් 16 දෙනෙකු අතරින් ඔහු එක් අයෙකු විය.

සටහන්

ආශ්‍රිත 

1994 උපත්
 උතුරු කොරියාවෙහි 2016 වසර
2017 මරණ
ඇමරිකානු යුදෙව්වෝ
උතුරු කොරියාවෙහි හිරකර සිටින පුද්ගලයෝ
ඔහයියෝ හී රෝගාශ්‍රිත මරණ
මානව හිමිකම් අපයෝජනය කිරීම්
 සින්සිනැටි හී ජනයා
 වයෝමිං, ඔහයියෝ හී ජනයා
වර්ජීනියා විශ්වවිද්‍යාලයෙහි ආදි ශිෂ්‍යයෝ
බණ්ඩාරගම

බස්නාහිර පලාතේ කොළඹ සිට කි.මි 27ක් පමන ගාල්ල දෙසට පැමිනි විට පානදුර හමුවන අතර ඉන් වමට හැරි A8 මාර්ගයෙ(පානදුර - රත්නපුරය) තවත් කි.මි 9ක් පමන ගිය විට හමුවන සතරමන් හන්දියකින් යුත් කුඩා නගරය බන්ඩාරගම නගරයයි. බන්ඩාරගම ප්‍රාදේශීය සභාව පිහිටි මෙම නගරයේ ප්‍රසිද්ධතම පාසල වන්නෙ බන්ඩාරගම මධ්‍ය මහා විද්‍යාලයයි. මිට අමතරව වික්‍රමශිලා පිරිවෙනත් පිහිටා ඇත. මං සන්දියේ සිට කොළඹටත් (කි.මි 23ක්) දෙසටත් පානදුරටත් (කි.මි 9ක්) හොරණටත් (කි.මි 10ක්) කලුතරටත් (කි.මි 17ක්) ආදි ලෙස මාර්ග විහිදි ඇත. පොලිසියක්, රොහලක්, තැපැල් හලක්, ඔසු සලක්, මහජන ක්‍රිඩාංගනයක් ආදි පොදු ගොඩනැගිලි වලින් සමන්විත මෙම නගරය කුඩා වැවකින්ද යුක්තය. පෞරාණික වශයෙන් වැදගත් වන මෙම නගරය ව්දාගම ඝනානන්ද පිරිවෙනද පිහිටා ඇත. අතිත රයිගම රාජධානියේ පිහිටි මෙම නගරය 2009 වසරෙදි හොදම නගර සභාවට හිමි සම්මානය ලබා ගත්තේය. බන්ඩාරගම සිට කලුතරටත්, කොළඹටත් පානදුරටත් ආදි වශයෙන් බස් රථ දාවනය වේ.

ඉතිහාසය

රයිගම් කෝරළයේ අධිකාරි පත්තුවට අයත්ය. රයිගම් රාධානියේ අගනුවර වූ රයිගම පැවතියේ මම පත්තුවේය. ස්වර්ණමය ඉතිහාසයකට හිමිකම් කියන අධිකාරි පත්තුව, පතහාවත්ත රජමහා විහාරය (පැරණි රයිගම රජ මාලිගය) විදාගම මහා විහාරය, වෙද පංසල, රඹුක්කන රජමහා විහාරය, උයන්වත්ත වැව, වීදාගම වැව ආදී ඓතිහාසික ස්ථාන රාෂියකින් සමන්විතය.
සූර්පනඛා

ශූර්පනඛා (සංස්කෘත: शूर्पणखा, IAST: śūrpaṇakhā, සාහිත්‍යමය. කුලු වැනි නිය ඇත්තිය) යනු වාල්මිකීගේ රාමායණ වීර කාව්‍යයේ එන චරිතයකි. ඇය ලංකාවේ රජු වූ රාවණ රජුගේ සොයුරියයි. ඇයව දෙමළ බසින් සූර්පනගෛ ලෙසත්, ඉන්දුනීසියානු බසින් සර්පකනකා ලෙසත්, ඛමේර් බසින් සූර්පනඛාර් ලෙසත්, මැලේ බසින් සුරපණ්ඩකී ලෙසත් සහ, තායි බසින් සම්මනක්ඛා ලෙසත් හැඳින්වේ

ආශ්‍රේයයන්
ළිඳමුල්ල පත්තිනි දේවාලය

ළිඳමුල්ල පත්තිනි දේවාලය ශ්‍රී ලංකාවේ ඌව පළාතේ බදුල්ල පිහිටි ඉපැරණි දේවාලයක් වේ. එය දෙමෝදර-ස්ප්‍රිංවැලි-බදුල්ල ප්‍රධාන මාර්ගයෙහි, මුතියංගණ රජ මහා විහාරය සිට කිලෝමීටර 1.5ක් පමණ දුරින් පිහිටා තිබේ. ශ්‍රී ලංකාවේ පුරාවිද්‍යා ආරක්‍ෂිත ස්මාරකයක් ලෙස වර්තමානයේදී දේවාලය රජය විසින් නම් කොට තිබෙන අතර නාමකරණය 2005 වර්ෂයේ ජූලි 8වන දිනදී රජයේ ගැසට් අංක 1401 යටතේ සිදුකොට තිබේ.

මේවාද බලන්න
හල්පේ පත්තිනි දේවාලය
නවගමුව පත්තිනි දේවාලය

මූලාශ්‍ර

දේවාල
බදුල්ල දිස්ත්‍රික්කයේ පුරාවිද්‍යා ආරක්‍ෂිත ස්මාරක
නැගෙනහිර ඇහැමඩ්පූර්

නැගෙනහිර ඇහැමඩ්පූර් (සරයිකී, ) යනු, පකිස්තානයෙහි  පන්ජාබයෙහි පිහිටා අති නගරයක් වන අතර, පකිස්තානයෙහි,  පන්ජාබයෙහි බහවල්පූර් දිස්ත්‍රික්කයෙහි නැගෙනහිර ඇහැමඩ්පූර් ටෙසිල්හී අගනගරයද වෙයි.

සෞඛ්‍යමය යටිතල ව්‍යූහය  
පකිස්තානයෙහි අග්‍රාමාත්‍යවරයා ප්‍රකාර, ඔහු විසින් තැනීමට අදහස් කර ඇති රෝහල් 46 අතරින්, එක් රෝහලක්  නැගෙනහිර ඇහැමඩ්පූර්  තුල ඉදිකෙරෙනු ඇත. නැගෙනහිර ඇහැමඩ්පූර් සිට කිලෝමීටර් 4 ක් පමණ ඈතින් පිහිටි Moza Abbas Arbi හී ඉඩම් කොටසක් මෙය සඳහා වෙන් කොට ඇත. මෙම රෝහල තැනීම සඳහා අවශ්‍ය මූල්‍යමය ප්‍රතිපාදන,  තුර්කි රජය විසින් සපයනු ඇත.

නැගෙනහිර ඇහැමඩ්පූර් න්‍යෂ්ටික බලශක්ති සංකීර්ණය 
වෝල් ස්ට්‍රීට් ජර්නල් සඟරාව අනුව, පකිස්තාන න්‍යෂ්ටික කොමිසම (පීඒඊසී) විසින් නැගෙනහිර ඇහැමඩ්පූර් හී චීන න්‍යෂ්ටික බලාගාර තුනක් ප්‍රතිෂ්ඨාපනය කිරීමට සැලසුම් කර ඇති අතර මේ වන විට භූමිභාගය සකස් කරමින් පවතියි. නැගෙනහිර ඇහැමඩ්පූර් න්‍යෂ්ටික බලශක්ති සංකීර්ණය සඳහා මෙගාවොට් 1100 න්‍යෂ්ටික බලාගාරයක් හිමි වනු ඇත.

2017 ට්‍රක් රථ ගින්න ඛේදවාචකය  
2017 වසරෙහිදී නැගෙනහිර ඇහැමඩ්පූර් හී මහා ඛේදවාචකයක් සිදුවූ අතර, පෙරලී ගිය ට්‍රක් රථයකින් ඉන්ධන සොරා ගනිමින් සිටි 150 කට වැඩි සංඛ්‍යාවක් ගම්වාසීන් පිරිසක් හදිසියේ සිදුවූ පිපිරීමකින් මිය ගියහ.
චන්ද්‍රකාන්තා (2017 රූපවාහිනී කතාමාලාව)

චන්ද්‍රකාන්තා යනු ඉදිරියේ දී විකාශය වීමට නියමිත ඉන්දියානු රූපවාහිනී කතාමාලාවකි. මෙය කලර්ස් ටීවී නාළිකාව ඔස්සේ විකාශය වනු ඇත. මෙම අධිස්වාභාවික ෆැන්ටසි ත්‍රාසකය මගින් චන්ද්‍රකාන්තා කුමරියගේ කථා පුවත නිරූපණය වේ. මෙම වැඩසටහන නිෂ්පාදනය කොට ඇත්තේ ඒක්තා කපූර් විසින් බාලාජි ටෙලිෆිල්ම්ස් සන්නාමය යටතේ ය. මෙම කතාමාලාව මගින් කලර්ස්හි නාගින් 2 විස්ථාපනය කෙරෙනු ඇත. කතාමාලාවේ ප්‍රධාන චරිත නිරූපණය කරන්නේ මධුරිමා ටුලි, ඌර්වෂි ධෝලාකියා සහ විශාල් ආදිත්‍ය සිං විසිනි. චන්ද්‍රකාන්තා විකාශය ඇරඹීමට නියමිතව ඇත්තේ 2017 ජූනි 24 දින ය.

කථාපුවත
විජයගාර් රාජධානියේ කුමරියක බව ලාබාල චන්ද්‍රකාන්තාට ඇගේ පවුල සහ රාජධානිය අහිමි වන්නේ නෞගාර්හි බල ලෝභී දුෂ්ට රැජිනිය වන ඓරාවතී විසින් අරඹන යුද්ධය හේතුවෙනි. ඇගේ මව වන රත්නප්‍රභා රැජින මියයාමට ප්‍රථම දිය දියණියව ආරක්ෂාව පතා ඇගේ සුරතලා වූ මායා ඩොල්ෆින්ට භාර කරයි. සූර්යගාර් රාජධානියේ දරුවන් නොවූ සාමාන්‍ය අයියාර් යුවලකට මෙම දරුවාව හමුවෙයි. ඔවුහු කුමරියව හදාවඩා ගන්නා අතර, කුමරියට කිසිවක් මතක නැත. තමන්ට හිමි මායා බලයන් සහ ඉරණම පිළිබඳ නොදත් චන්ද්‍රකාන්තා අතිශයින් දක්ෂ, රූමත් සහ භයානක අයියාරා රණකාමියක බවට පත්වේ. ලෝකයා විශ්වාස කරන්නේ විජයගාර් රාජධානියේ උරුමකරු මියගොස් ඇති බවයි. චන්ද්‍රකාන්තාට ද ඇගේ සැබෑ අනන්‍යතාව පිළිබඳ ඇත්තේ අල්ප වූ මතකයකි. වසර 21කට පසු, දෛවය විසින් චන්ද්‍රකාන්තා සහ නෞගාර්හි වීරේන්ද්‍ර කුමරුන් මුහුණට මුහුණ මුණගස්වයි. ඔවුහු දෙදෙනා සත්‍යයන් ද්විත්වයක් නොදනිති. එනම් ඔවුන් දෙදෙනාව බිළිඳු වියේම විවාහ ගිවිසවා ඇති බවත්, කුමරුන්ගේ මව චන්ද්‍රකාන්තාගේ දිවිය අඳුරු කිරීමට හේතුවූ බවත් ය. මේ අතර, වීර් ඇය දක්ෂ රණකාමියකු වීම නිසා පමණක් නොව ඇගේ රූමත්භාවය සහ ජීවීභාවයට ද ආකර්ෂණය වේ....

චරිත නිරූපණය
මධුරිමා ටුලි, චන්ද්‍රකාන්තා කුමරිය ලෙස
විශාල් ආදිත්‍ය සිං, වීරේන්ද්‍ර කෲර් කුමරු ලෙස
ඌර්වෂි ධෝලාකියා, ඓරාවතී රැජින ලෙස

ආශ්‍රේයයන්

2017 ඉන්දියානු රූපවාහිනී කතාමාලා ඇරඹීම්
කලර්ස් (රූපවාහිනී නාළිකාව) කතාමාලා
රූපවාහිනී කතාමාලා